text: Hi ha el convenciment que els esbarts són 'llocs sans", però l'entitat vol assegurar-se'n. Font: Vibrant
  El sondeig va adreçat exclusivament a les entitats associades i es fa a través d'internet. Els seus resultats s'enviaran a tots els esbarts per treure'n conclusions i, si s'escau, prendre'n mesures.
  L'Agrupament d'Esbarts Dansaires impulsa aquesta iniciativa en un context de lluita contra l'extensió d'actituts masclistes i assetjadores, i en què ha augmentat la sensibilitat envers la necessitat d'eliminar-les de tots els àmbits.
  Segons l'entitat, existeix el convenciment que els esbarts són "llocs sans", però que tot i això cal assegurar-se'n. Se sap que les persones que pateixen assetjament sexual acostumen a no fer-ho públic i denunciar-ho, però l'Agrupament considera que el primer pas de cara a erradicar aquest problema és tenir-ne constància.
  L'enquesta es pot emplenar en un minut i és totalment anònima. Les preguntes són molt senzilles, com ara "Dins del dia a dia dels esbarts (assajos, actuacions, vestuari...) en algun moment has viscut alguna d'aquestes situacions?", "Has notat mirades que t'han incomodat?", o "Has notat contactes que t'han molestat?".
  Aquest sondeig romandrà obert fins al setembre per a què tothom pugui tenir temps de participar-hi, tant balladors i balladores, com col·laboradors i col·laboradores, i altres persones que formen part dels esbarts.
  participació ciutadana, Enquesta, gènere, assetjament sexual, arts escèniques i audiovisuals, dansa, cultura popular i tradicional, dansa tradicional